# TEMA 1

**1.5 ESTUDIANTS QUE VOLEN SIMULTANIEJAR ESTUDIS**

[...]

“En el cas d’estudiants procedents d’altres universitats, serà necessari, per simultaniejar els estudis, presentar la sol·licitud del trasllat d’expedient de la universitat o centre d’origen, excepte si aquesta institució no el tramita. En el cas d’estudiants procedents de la pròpia UPC serà imprescindible haver fet el tràmit intern de sol·licitud de la simultaneïtat.”

**COMENTARI: creiem que hauria de dir “**la sol·licitud de la simultaneïtat;  **“no es poden barrejar conceptes perquè són tràmits diferents i totes les universitats fan el tràmit del trasllat d’expedient, el tràmit que moltes no fan és el de la simultaneïtat.**

“...presentar la sol·licitud de ~~l trasllat d’expedient~~ la simultaneïtat de la universitat o centre d’origen, excepte si aquesta institució no ~~el~~ la tramita...”

# TEMA 2

**2.5.2. Matrícula d'un nou curs**

[...]

“Amb caràcter extraordinari, el director o directora o el degà o degana poden concedir excepcions a aquest apartat.”

**COMENTARI: la supressió d’aquest afegit en alguns articles de la normativa no suposa que el centre no pugui tramitar excepcions, oi?**

**(Comentari Gengrup -** 2.5.1. Eliminació de certes excepcionalitats de la NAEG (Nombre mínim i nombre màxim de crèdits**)**

# TEMA 3

**2.6.1. Procediment administratiu de la matrícula Terminis**

[...]

“Assegurança escolar: tenen dret a l'assegurança escolar totes els estudiants de l’Estat espanyol i estrangers amb residència a Espanya que són menors de28 anys i que estan matriculats en estudis oficials, incloent-hi les matrícules del treball de fi de grau.

Els estudiants que tenen 28 anys o més no tenen dret a l'assegurança escolar i, per tant, no n’han d'abonar la quota. Així mateix, no han d’abonar els drets d’assegurança escolar els estudiants que ja els han abonats en un altre centre on també estan matriculats.”

**COMENTARI: En el període que pot transcórrer entre la inscripció i la matrícula del TFG (sigui curt o llarg) podem tenir estudiants menors de 28 anys que no hagin pagat l'assegurança? Nosaltres ho controlem internament però creiem que si no ha de ser possible tenir vigent una inscripció de TFG sense tenir assegurança, PRISMA hauria de generar l’assegurança en el moment de la inscripció.**

**(Comentari Gengrup -** Assegurança escolar menors 28 anys**)**

# TEMA 4

**2.7. RENÚNCIA A LA MATRÍCULA DE PRIMER CURS**

[...]

“En tot cas, els estudiants que han renunciat a la matrícula perden la plaça assignada i han de tornar a ser admesos en el procés de preinscripció o d’acord amb les normes d’accés vigents per a aquells estudis per poder matricular-s’hi una altra vegada.”

**COMENTARI: Tot i que heu suprimit d’aquest paràgraf la frase “...**i no han sol·licitat la reserva de plaça...”, **entenem que un estudiant al qual li és acceptada la renúncia a la matrícula perd la plaça però pot sol·licitar la reserva de plaça, és correcte?**

**(Comentari Gengrup -** 2.7. RENÚNCIA A LA MATRÍCULA DE PRIMER CURS**)**

# TEMA 5

**2.7. RENÚNCIA A LA MATRÍCULA DE PRIMER CURS**

[...]

“La renúncia a la matrícula només s’accepta si l’import d’aquesta ha estat abonat i només dóna dret a la devolució dels preus públics en els supòsits establerts al punt 2.11 d’aquesta normativa. En cas que l’estudiant no hagi abonat l’import

però tingui dret a la devolució només haurà d’haver abonat l’import corresponent als serveis administratius per poder acceptar la renúncia.”

**COMENTARI: Hi estem d’acord amb tot el que s’exposa en aquest comentari:**

L’obligatorietat que la matrícula hagi d’estar pagada per poder tramitar la renúncia de la matrícula té unes connotacions que són acadèmiques i que van més enllà de les econòmiques.

D’una banda ens trobem amb els estudiants que no paguen la matrícula, se’ls denega la sol·licitud i, donat que han abandonat els estudis, són finalment avaluats amb NP i en el cas que siguin de primer curs se’ls acabarà declarant no aptes de fase inicial (amb les conseqüents repercussions en les estadístiques de les assignatures i de la taxa d’abandonament).

El fet de tenir estudiants matriculats però que han abandonat els estudis també dificulta el control dels grups en els casos de sol·licituds de canvi de grup o modificació de matrícula. Per no parlar que el professorat té estudiants que consten a les ateneas però que no han assistit mai a classe.

A més hi ha una certa incongruència amb la renúncia total de la matrícula i la baixa acadèmica d’assignatures, que concedim si compleixen els requisits acadèmics (evidentment sense dret a devolució) tot i que els estudiants no hagin pagat totalment la seva matrícula, si la tenen fraccionada.

Fóra bo que es trobés un sistema que fes possible separar en aquesta qüestió la part econòmica de l’acadèmica.

**(Comentari Gengrup -** Renúncia a la matrícula**)**

**COMENTARI: Si no es modifica el requisit d’haver de tenir la matrícula pagada per poder valorar la sol·licitud de renúncia a la matrícula, s’hauria d’aclarir a la normativa què ha de fer un estudiant que tot i haver pagat la matrícula es troba en una de les següents situacions:**

**1.- S’ha matriculat amb la condició de becari i només ha pagat les taxes administratives – Cal que ens demani renúncia a la beca, cal avisar al Serveis de Beques perquè no la tramitin, cal posar una incidència a PRISMA perquè li treguin la condició de becari , cal recalcular l’import de la seva matrícula sense la condició de becari, cal que l’estudiant aboni l’import total de la matrícula, i serà llavors, un cop hagi pagat l’import total de la matrícula, quan podrem acceptar la renúncia. Si l’estudiant no paga el total de la matrícula hem de denegar la sol·licitud de renúncia.**

**Per tancar tot el procés, tant si a l’estudiant se li ha acceptat la renúncia com si se li ha denegat, cal fer arribar al Servei de Beques (SGA.beques.upc.edu) un correu electrònic adjuntant escanejades tant la sol·licitud de renúncia a la matrícula presentada per l’estudiant com la resolució signada pel Director.**

**2.- S’ha matriculat amb un descompte per beca Equitat. Si té la matrícula pagada mecanitzem la renúncia i avisem al Servei de Beques perquè ho tingui present.**

**3.- Si ha fraccionat el pagament de la seva matrícula i, de moment, només ha liquidat el primer fraccionament. Li modifiquem la forma de pagament a efectiu perquè se li recalculi l’import de la matrícula amb el 100% del que ha de pagar i li diem a l’estudiant que ha de liquidar l’import pendent, i serà llavors, un cop hagi pagat l’import total de la matrícula, quan podrem acceptar la renúncia. Si l’estudiant no paga el total de la matrícula hem de denegar la sol·licitud de renúncia.**

# TEMA 6

**2.10. ABANDONAMENT TEMPORAL DELS ESTUDIS. Pròrrogues del còmput de temps a l’efecte de l’aplicació de la Normativa de permanència**

[...]

“Les pròrrogues es concedeixen per un màxim de 4 quadrimestres o 2 anys acadèmics. Únicament en casos de malaltia o accident greu justificats es pot ampliar aquest termini.”

**5.6. PRÒRROGA DEL CÒMPUT DE TEMPS PER A L’APLICACIÓ DE LES NORMES DE PERMANÈNCIA**

[...]

“Les pròrrogues es concedeixen per un màxim de 2 quadrimestres o 1 any acadèmic; però en casos de malaltia o accident greu degudament justificats es pot ampliar aquest termini.”

**COMENTARI: Creiem que l’article 5.6 hauria de dir el mateix que l’article 2.10**

**(Comentari Gengrup -** 2.10. ABANDONAMENT TEMPORAL DELS ESTUDIS. Pròrrogues del còmput de temps a l’efecte de l’aplicació de la Normativa de permanència**)**

# TEMA 7

**3.1 RECONEIXEMENT DE CRÈDITS. Criteris generals**

[...]

“D’acord amb el que estableix l’article 6 del Reial decret 1393/2007 esmentat abans, es poden reconèixer assignatures cursades en estudis oficials de la nova estructura, o d’ordenacions anteriors corresponents a plans d’estudis ja extingits

o en fase d’extinció, o de les titulacions que es defineixen a l’article 3.1.3.1 d’aquesta normativa.”

**COMENTARI: Hi estem d’acord amb aquest comentari**

Considerem necessari especificar que aquestes assignatures han de ser "**cursades y superades**". Ens trobem amb casos d'estudiants que havent fet un canvi d'estudis universitaris (trasllat d'expedient) sol·liciten el reconeixement d'assignatures suspeses entre 4 i 4,9 (que passin al nou expedient com a compensables). La inclusió d'aquesta paraula "superades" evitaria confusions.

**(Comentari Gengrup -** 3.1 RECONEIXEMENT DE CRÈDITS. Criteris generals**)**

**3.1 RECONEIXEMENT DE CRÈDITS. Criteris generals**

[...]

“Amb independència del nombre de crèdits que són objecte de reconeixement, per tenir dret a l’expedició d’un títol universitari oficial de grau de la UPC s’han d’haver matriculat i superat un mínim de 60 ECTS. En el còmput, no s’inclouen els crèdits reconeguts ni convalidats d’altres titulacions d’origen, ja siguin titulacions oficials o pròpies, però sí el reconeixement per experiència laboral o professional acreditada, amb el màxim que estableixi la memòria verificada.”

**6.2. REQUISITS PER A L’EXPEDICIÓ**

[...]

“Haver matriculat i superat un mínim de 60 ECTS del pla d’estudis de grau del qual se sol·licita el títol. En el còmput, no s’inclouen els crèdits reconeguts ni convalidats d’altres titulacions d’origen, ja siguin titulacions oficials o pròpies, però sí el reconeixement per experiència laboral o professional acreditada, amb el màxim que estableixi la memòria verificada.”

**DISPOSICIONS TRANSITÒRIES**

**Estudiants titulats d’ordenacions anteriors que volen cursar una titulació de grau**

[...]

“S’estableix en 60 ECTS el nombre mínim de crèdits que cal haver matriculat i que s’ha d’haver superat en el marc del pla d’estudis d’una titulació de grau de la UPC per obtenir el dret d’expedició del títol. En el còmput no s’inclouen els

crèdits reconeguts ni convalidats d’altres titulacions d’origen, ja siguin titulacions oficials o pròpies, però sí el reconeixement per experiència laboral o professional acreditada, amb el màxim que estableixi la memòria verificada.”

**Estudiants que cursen una titulació de primer cicle en fase d’extinció i volen canviar a la titulació de grau que la substitueix**

[...]

“No obstant això, i amb independència del currículum d’origen de l’estudiant, s’estableix en 60 ECTS el nombre mínim de crèdits que cal haver matriculat i que s’ha d’haver superat en el marc del pla d’estudis d’una titulació de grau de la UPC per obtenir el dret d’expedició del títol. En el còmput no s’inclouen els crèdits reconeguts ni convalidats d’altres titulacions d’origen, ja siguin titulacions oficials o pròpies, però sí el reconeixement per experiència laboral o professional acreditada, amb el màxim que estableixi la memòria verificada.”

**COMENTARI: Si en el còmput d’aquests 60 ECTS es tenen en compte els següents crèdits creiem que també s'hauria d'especificar a la normativa:**

**-          Crèdits aconseguits per haver fer estades de mobilitat (reconeixements i/o assignatures)**

**-          Crèdits aconseguits per activitats d’extensió universitària (mobilitat / activitats / idiomes)**

**-          Crèdits aconseguits per haver fet pràctiques externes (obligatòries / optatives)**

**(Comentari Gengrup -** 3.1 RECONEIXEMENT DE CRÈDITS. Criteris generals **)**

**També plantejàvem en aquest comentari aquestes dues preguntes, que van quedar aclarides a la nostra última reunió:**

**Un estudiant que fa simultaneïtat d’estudis ha de pagar el reconeixement d'assignatures amb codi comú?** La vostra resposta ha estat que sí, en tots els casos.

**Un estudiant que fa simultaneïtat d’estudis ha de pagar les segones i posteriors convocatòries de matrícula d’assignatures amb codis comuns si les matricula en diferents plans d’estudis?** La vostra resposta ha estat que no.

# TEMA 8

**En diferents articles de la NAEG s’esmenta que cal tenir en compte la branca dels estudis de l’estudiant:**

3.1.1. Reconeixement de crèdits entre titulacions universitàries oficials de grau

3.1.2. Reconeixement de crèdits entre titulacions universitàries oficials de grau de la UPC

3.3. EFECTES ACADÈMICS

**No hi ha cap espai a Prisma per informar sobre la branca de coneixement dels estudis dels que es fa un reconeixement, ni al formulari "Entrada d'expedients externs" ni a la "Definició de taules d'equivalència**

# TEMA 9

**3.4. SOL·LICITUD DE RECONEIXEMENT DE CRÈDITS**

**COMENTARI: Tot i que la NAEG no ho reflecteix l’acord amb el SGA va ser que quan els estudis de procedència eren uns estudis UPC no calia que l’estudiant aportés la Certificació acadèmica personal. Vam quedar que nosaltres mateixos imprimiríem en el moment de la sol·licitud de l’estudiant un expedient UPC i faríem servir aquest document per a tots els tràmits.**

**El Document Equivalència de notes mitjanes emès per l’ANECA és demana a potestat del centre segons la NAEG.**

**(Comentari Gengrup -** 3.4. Sol·licitud de reconeixement de crèdits **)**

[...]

“En cas que l’estudiant no hagi lliurat prèviament al centre cap document identificatiu, haurà d’aportat també fotocòpia compulsada del document que acrediti la seva identitat i nacionalitat, expedit per les autoritats competents del

país d’origen o de procedència o per les autoritats espanyoles competents en matèria d’estrangeria. En el cas de ciutadans i ciutadanes espanyols, fotocòpia compulsada del DNI.”

**COMENTARI: Per què es demana en aquest cas fotocòpia compulsada com a única opció i no es permet, com en la resta de tràmits, la presentació d'original i fotocòpia (on gestió acadèmica del centre compara i veu que la fotocòpia és una reproducció fidel del document original)?**

# TEMA 10

**4.1.3. Criteris d’avaluació i mètode de qualificació de les assignatures**

**Comentari: Dubtes sobre la reavaluació:**

Cal valorar totes les implicacions de la reavaluació detingudament, creiem que és molt important establir criteris generals a nivell UPC. Les solucions han de ser consensuades i liderades pel SGA, per tal que PRISMA faciliti la gestió acordada.

Com es gestiona l’avaluació curricular quadrimestral? Si declarem NO APTES el QT, aquests estudiants no podran matricular-se al febrer ni reavaluar al juliol perquè hauran estat desvinculats. Una possibilitat seria fer l’avaluació curricular normalment al febrer i declarar els NO APTES que correspongui. Per tenir possibilitat de reavaluar al juliol caldrà que l’estudiant demani un quadrimestre addicional i una excepció de matrícula, si cal, per no haver de matricular les assignatures suspeses que vol reavaluar i per poder matricular-se d’altres assignatures. Però cal valorar bé aquesta gestió perquè després de la reavaluació potser l’estudiant no hauria d'haver estat declarat NO APTE i caldrà esborrar aquesta avaluació curricular i substituir-la per la definitiva, després de les qualificacions de la reavaluació.

Passaríem a signar actes als professors una sola vegada a l’any (dels dos quadrimestres a l’hora). Es faria a l’octubre, un cop passada la reavaluació, quan les qualificacions ja siguin les definitives. Si no es fa d’aquesta manera haurem de passar a signar dos cops la mateixa acta cada vegada que hi hagin reavaluats d’una assignatura.

Al juliol els estudiants no tindran les notes definitives fins tancada la reavaluació i un cop passada la curricular del juliol. Això comportaria que no podríem traslladar expedients fins després d’aquesta avaluació. Aquest endarreriment comportaria un problema a la matrícula de nou accés, cap el 15 de juliol. Com ho faran els estudiants que vulguin reavaluar i vulguin marxar a un altre centre UPC o a una altra universitat i s'hagin de matricular el 15 de juliol? El mateix problema el tindrem amb els estudiants que ens arribin de centres amb reavaluació, perquè no tindran les qualificacions definitives ni el trasllat d’expedient a punt per a la matrícula del 15 de juliol.

El fet d’endarrerir l’avaluació al juliol comporta també d'altres problemes; el SGA cada any creua les dades dels NO APTES UPC abans de la matrícula de nou accés del juliol (15 de juliol), per tal d’impedir la matrícula dels estudiants de nou accés que incompleixen la normativa de permanència. Ara no serà possible per manca de temps si hi ha reavaluació.

**Comentari:** al calendari acadèmic 2014-2015 aprovat, hi ha una diferència entre la data màxima de resolució del centre receptor per a l'accés per canvi d'expedient/trasllat entre Graus i Primers i Segons Cicles.

Estudis de 1r cicle, 1r i 2n cicle i 2n cicle.

Terminis per a la gestió de les sol·licituds d’accés per trasllat d’expedient

Resolució del centre receptor: \_\_\_\_\_\_\_\_\_\_\_ **abans del 2 de setembre de 2014**

Estudis de grau

Terminis per a la gestió de les sol·licituds de canvi d’universitat i/o estudis universitaris oficials

Resolució del centre receptor: \_\_\_\_\_\_\_\_\_\_\_ **fins a l’1 de setembre de 2014**

Tenint en compte que el calendari UPC autoritza els centres a fer reavaluació fins el 31 de juliol, podria ser que el dia 1 de setembre un estudiant hagués de portar la documentació després d'haver estat reavaluat i per tant la data del 2 de setembre és més adient. Si no se'ns permet resoldre fins el dia 2, es podria donar el cas d'haver de resoldre l'accés per canvi d'estudis als Graus, sense les qualificacions dels estudiants que encara no tenen les notes de la reavaluació.

Creiem que hauríem de poder resoldre l'accés als Graus mitjançant el canvi d'estudis fins el dia 2 de setembre inclòs.

# TEMA 11

**4.3. ASSOLIMENT DE LES COMPETÈNCIES GENÈRIQUES**

[...]

“Competència genèrica en tercera llengua”

**Comentari: La NAEG no ha modificat la seva redacció d’aquest apartat però ens vau dir que els estudiants de nou accés, a partir del 14/15, només podien acreditar la competència en una tercera llengua presentant un certificat del nivell B2.2**

**Què hem de dir als estudiants? A quina normativa on figuri aquesta qüestió els hem de derivar?**

# TEMA 12

**4.5. CERTIFICACIÓ DELS RESULTATS**

“El resultat de les avaluacions de les assignatures d’un bloc curricular no superat se certifiquen únicament amb qualificacions descriptives, excepte en el cas que hi hagi hagut una renúncia definitiva a l’avaluació curricular, cas en el qual s’han de certificar, també, amb les qualificacions numèriques.”

**Comentari: No s’està fent d’aquesta manera, en tots els casos (amb BC superat o no) sempre certifiquem qualificacions numèriques i descriptives de les assignatures.**

# TEMA 13

**Caldria aclarir el procediment de gestió de les modificacions de les matrícules dels estudiants becaris. (Nosaltres entenem com a becaris aquells estudiants amb la condició de becari marcada a PRISMA, però des del Servei de Beques, a la passada matrícula se’ns van bloquejar expedients que no tenien aquesta condició marcada a PRISMA però que havien tramitat una beca.)**

1. **Els centres hem de poder fer les modificacions de matrícula a PRISMA dels estudiants becaris?**
2. **Sempre, o només en determinats moments? A la passada matrícula durant un període se’ns va limitar la possibilitat de modificar la matrícula dels becaris (amb condició de matrícula becari a PRISMA o sense aquesta condició però amb beca tramitada) i vam haver de passar a PRISMA, mitjançant una incidència, els DNI dels estudiants pendents de modificació de matrícula. Finalment es va tornar a obrir la possibilitat de modificació de matrícula des dels centres.**
3. **Els becaris que sol·liciten un canvi en la dedicació als estudis què han de fer? Podem fer el canvi de dedicació d’aquests estudiants els centres? Sempre?**
4. **També caldria aclarir el procediment de modificació de matrícula dels estudiants que sol·liciten “Baixa acadèmica d’assignatures” i són becaris.**